armvectores/hy_wikipedia_2023 huggingface dataset:
Պորտսմութի հաշտության պայմանագիր (1905)

Պորտսմութի հաշտության պայմանագիր, կնքվել է 1905 թվականի օգոստոսի 23-ին (սեպտեմբերի 5), Պորտսմութի (Նյու Հեմփշիր նահանգ, ԱՄՆ) ռազմածովային նավաշինարանում, Ռուսաստանի և ճապոնիայի միջև, ռուս-ճապոնական պատերազմից հետո։ 
Պայմանագրով Ռուսաստանը ճանաչեց Կորեան որպես ճապոնիայի ազդեցության ոլորտ, ճապոնիային զիջեց Լյաոդունի թերակղզու (Պորտ Արթուրով և Դալնիով) իր վարձակալական իրավունքները, Չինական Չանչունյան երկաթուղին (Պորտ Արթուրից մինչև Չանչուն), Հարավային Սախալինը, համաձայնեց ճապոնիայի հետ կնքել ձկնորսական կոնվենցիա։ Ճապոնիան հրաժարվեց ամբողջ Սախալինի նկատմամբ ռազմատուգանքի, Հեռավոր Արևելքում Ռուսաստանի ռազմածովային ուժերի սահմանափակման և իր նախնական այլ պահանջներից։ Կողմերը պրտավորվեցին դուրս բերել զորքերը Մանջուրիայից, ինչպես նաև մանջուրական երկաթուղուց օգտվել միայն առևտրով նպատակներով և այլն։ 1925 թվականին, խորհրդաճապոնական դիվանագիտական հարաբերություններ հաստատվելու ժամանակ, խորհրդային կառավարությունն ընդունեց Պորստմութի հաշտության պայմանագիրը, սակայն վերապահումով։ Երկրորդ համաշխարհային պատերազմում ճապոնիայի պարտությունից (1945 թվականի սեպտեմբերի 2) հետո պայմանագիրը կորցրեց իր ուժը։
Քոչանիս

Քոչանիս, գյուղ Արևմտյան Հայաստանում, Վանի վիլայեթի Ջուլամերկի գավառակում։ Գտնվում էր Ջուլամերկ գյուղաքաղաքից 11 կմ հյուսիս-արևելք, Մեծ Զաբ գետի աջակողմյան վտակներից մեկի ակունքների միջև ընկած սարահարթում։
Քոչանիսում էր նսոում Աղբակի և Ջուլամերկի հոգևոր առաջնորդը։


== Բնակչություն ==
1900-ական թվականներին ուներ 62 տուն ասորի բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Նոթբուք

Նոթբուք (անգլ.՝ notebook, բառացի՝ «բլոկնոտ», «նոթատետր»), դյուրակիր անհատական համակարգիչ, որի կորպուսի մեջ ընդգրկված են ստացիոնար համակարգչի տիպիկ բաղադրամասերը՝ էկրան, ստեղնաշար և մատնանշման սարք (սենսորային պանել կամ թաչփադ), գրպանային համակարգիչ, ինչպես նաև մարտկոց։ Նոթբուքներն ունեն փոքր չափսեր և քաշ, նոթբուքերի ինքնավար աշխատանքի ժամանակը լինում է 1-ից մինչև 15 ժամի սահմաններում։


== Կառուցվածքը և կիրառությունը ==
Սովորաբար ունենում են բարակ LCD կամ LED էկրան, որի ստորին մասում տեղադրված է տառա-թվային ստեղնաշարը։ Էկրանը միաժամանակ ծառայում է որպես կափարիչ, որի շնորհիվ այն հարմար է տեղափոխման համար։ Մինչև 2014 թվականը լափթոփը (ծնկադիր համակարգիչը) և նոթբուքը տարբերվում էին իրարից․ լափթոփը սովորաբար ավելի մեծ էր ու ծանր, սակայն այժմ երկուսի միջև այլևս էական տարբերություն չկա։
Դյուրակիր համակարգիչները սովորաբար օգտագործվում են տարբեր նպատակների համար, օրինակ, աշխատանքի, կրթության,  խաղերի, Համացանցի, անձնական զբաղմունքների և  ընտանեկան ժամանցի համար։
Ստանդարտ նոթբուքը համատեղում է համակարգչի բաղադրիչները, ներդիրները, արդյունքները և հնարավորությունները, ներառյալ ցուցադրման էկրանը, բարձրախոսները, ստեղնաշարը, կոշտ սկավառակը, օպտիկական սկավառակակիրը (օրինակ` touchpad կամ trackpad), պրոցեսոր, և հիշողության ծավալը։ Ժամանակակից դյուրակիր համակարգիչներն ունեն ինտեգրված վեբ-խցիկներ և ներկառուցված խոսափողներ, մինչդեռ շատերն ունեն նաև սենսորային էկրան։
Դյուրակիր համակարգիչները կարող են սնուցվել ներքին մարտկոցից կամ արտաքին սնուցման աղբյուրից։ Տարբեր մոդելի նոթբուքները ունեն տարբեր առանձնահատկություններ՝ ինչպիսիք են պրոցեսորի արագությունը և հիշողության ծավալը, տարբերվում են նաև նրանց արժեքները և օգտագործման ոլորտները։ Կախված օգտագործման նպատակներից, տարբեր են լինում դիզայնի տարրերը, ձևը, կառուցվածքը։


== Տերմինոլոգիայի տարբերակներ ==
Սովորական համակարգիչ և նոթբուք տերմինները փոխարինվում են անգլերեն լեզվով շարժական համակարգիչը նկարագրելու համար, չնայած աշխարհի որոշ մասերում կարող են նախընտրելի մեկը կամ մյուսը։
«Նոութբուք» տերմինը առաջացել է  մի փոքր ավելի ուշ, երբ արտադրողները սկսեցին արտադրել նույնիսկ ավելի փոքր դյուրակիր սարքեր, հետագայում կրճատելով դրանց քաշը,  չափսերը, հասցնելով մոտավորապես A4 թղթի չափի։ Դրանք վաճառվում են որպես նարնջագույն նեթբուքներ, որպեսզի  տարբերակվեն նոթբուքներից ։ Ակնհայտ է, որ 1990-ականների վերջերին արժեքները փոփոխվեցին։


== Պատկերասրահ ==

		
		
		
		
		


== Ծանոթագրություններ ==
Պիչիմ (գետ)

Անվան այլ կիրառումների համար տե՛ս՝ Պիչիմ (այլ կիրառումներ)Պիչիմ (ռուս.՝ Пычим), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Պոժյոգ գետի աջ ափին՝ 1 կմ հեռավորության վրա։ Գետի երկարությունը 17 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020200212103000020503
Հիդրոլոգիական ուսումնասիրությունների կոդը - 103002050
Ավազանի կոդը - 03.02.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Իրինջիշ

Իրինջիշ, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։ Գտնվում էր Դիարբեքիր քաղաքից 7-8 կմ հեռու։


== Բնակչություն ==
1872-1873 թվականներին ուներ 10 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Մակարցովկա (գյուղ, Պոլտավայի շրջան)

Մակարցովկա (ուկրաիներեն՝ Макарцівка), գյուղ Ուկրաինայի Պոլտավայի մարզի Պոլտավայի շրջանում։
2001 թվականի տվյալներով Մակարցովկա գյուղում բնակվում էր 241 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հայաստանի բեյսբոլի ֆեդերացիա

Հայաստանի բեյսբոլի ֆեդերացիա, հայտնի է նաև որպես Հայաստանի բեյսբոլի և սոֆթբոլի ֆեդերացիա (ՀԲՍՖ), Հայաստանում բեյսբոլի և սոֆթբոլի կարգավորող մարմինը, որը ղեկավարվում է Հայաստանի օլիմպիական կոմիտեի կողմից։ Ֆեդերացիայի շտաբ-գրասենյակը գտնվում է Երևանում։


== Գործունեություն ==
Հայաստանի բեյսբոլի ֆեդերացիան ստեղծվել է 2005 թվականին։ Ֆեդերացիայի ներկայիս նախագահը Արման Յավրյանն է։ Բեյսբոլի հայ մարզիկները մասնակցում են բեյսբոլի միջազգային և եվրոպական տարբեր մրցաշարերի։ Ֆեդերացիան նաև հյուրընկալում է բեյսբոլի ազգային մրցումներ և ղեկավարում է Հայաստանի բեյսբոլի ազգային հավաքականը։ Ֆեդերացիան հանդիսանում է Բեյսբոլի և սոֆթբոլի համաշխարհային կոնֆեդերացիայի, WBSC Եվրոպայի և Սոֆթբոլի միջազգային ֆեդերացիայի լիիրավ անդամ։


== Տես նաև ==
Սպորտը Հայաստանում


== Ծանոթագրություններ ==
Զովաշեն (այլ կիրառումներ)

Զովաշեն, կարող է վերաբերել՝

Զովաշեն - գյուղ Հայաստանի Կոտայքի մարզում
Զովաշեն - գետ Կոտայքի մարզում
Չուլիմի շրջան (Նովոսիբիրսկի մարզ)

Չուլիմի շրջան (ռուս.՝ Чулымский район), մունիցիպալ շրջան Ռուսաստանի Դաշնության Նովոսիբիրսկի մարզում։
Ստեղծվել է 1925 թվականին։ Վարչական կենտրոնը՝ Չուլիմ։


== Աշխարհագրություն ==
Շրջանի տարածքի մակերեսը կազմում է 8559 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 25781 մարդ։ Բնակչության խտությունը կազմում էր 3,01 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Լանի (գյուղ, Տիվրովի շրջան)

Անվան այլ կիրառումների համար տե՛ս՝ ԼանիԼանի (ուկրաիներեն՝ Лани), գյուղ Ուկրաինայի Վիննիցայի մարզի Տիվրովի շրջանում։ Հիմնադրվել է 1641 թվականին։
2001 թվականի տվյալներով Լանի գյուղում բնակվում էր 76 մարդ։ Բնակավայրը զբաղեցնում է 0,65 կմ² տարածք։ Բնակչության խտությունը կազմում էր 116,92 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Չիշմա (գյուղ, Աուրգազինսկի շրջան)

Անվան այլ կիրառումների համար տե՛ս՝ ՉիշմաՉիշմա (ռուս.՝ Чишма, բաշկիրերեն՝ Шишмә), գյուղ Ռուսաստանի Բաշկորտոստան հանրապետության Աուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 99 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սիլվիո Կատոր մարզադաշտ

Սիլվիո Կատոր մարզադաշտ (ֆր.՝ Stade Sylvio Cator), բազմաֆունկցիոնալ մարզադաշտ Հայիթիի մայրաքաղաք Պորտ-օ-Պրենսում։ Ունի արհեստական խոտածածկ։ Գլխավորապես սպասարկում է ֆուտբոլային հանդիպումներ։ Երկրի ազգային թիմի տնային մարզադաշտն է։ Կրում է հաիթցի օլիմպիական ոսկե մեդալակիր Սիլվիո Կատորի անունը։ Տեղավորում է մինչև 10500 հանդիսականի, այժմ վերակառուցման փուլում է։ 2010 թ. Հայիթիի երկրաշարժից մարզադաշտը որոշակիորեն տուժեց, բացի այդ նրա տարածքում ժամանակավոր վրաններ խփվեցին երկրաշարժից անօթևան մնացած բնակիչների համար։


== Հղումներ ==
Տեղեքարտ Սիլվիո Կատոր մարզադաշտ footballzz.com, worldfootball.net (անգլ.)
Սիլվիո Կատոր մարզադաշտը ժամանակավոր բնակատեղ հետերկրաշարժային Հայիթիում time.com Archived 2012-11-04 at the Wayback Machine. (անգլ.)
Ալայիե (Էստոնիայի շրջան)

Ալայիե շրջան (էստ․՝ Alajõe vald), շրջան Էստոնիայի Իդա-Վիրումաա նահանգում։ Շրջանի կենտրոնն է Ալայիե գյուղը։


== Բնակչություն ==
Շրջանում բնակվում էին ▼552 մարդ (հունվարի 1, 2017) մարդ։ Բնակչության խտությունը շրջանում կազմում էր 2,92 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը (էստոներեն)
Բադ Գրյոնենբախ

Բադ Գրյոնենբախ (գերմ.՝  Bad Grönenbach), կոմունա Գերմանիայում՝ Բավարիա երկրամասում՝ Ներքին Ալգոյ շրջան։ Ենթարկվում է Շվաբիա վարչական օկրուգին։ Բնակչությունը կազմում է 5274 մարդ (դեկտեմբերի 31, 2010)։ Զբաղեցնում է 42,03 կմ² տարածք։ Պաշտոնական կոդ՝ 09 7 78 144։


== Արտաքին հղումներ ==
Պաշտոնական կայք
Քոլնբուրգ

Քոլնբուրգ (գերմ.՝ Kollnburg), կոմունա Գերմանիայում՝ Բավարիա երկրամասում՝ Ռեգենի շրջանում։ 
Ենթարկվում է Իլմեի Պվաֆենհոֆեն շրջանին։ Բնակչությունը կազմում է 2894 մարդ (դեկտեմբերի 31, 2010)։ Զբաղեցնում է 59,52 կմ² մակերես։ Պաշտոնական կոդ՝ 09 2 76 128։


== Ծանոթագրություններ ==


== Արտաքին հղումներ ==
Պաշտոնական կայք
Աշոտ Տանիա

Աշոտ Տանիա (իսկական անուն-ազգանունը՝ Տատյանա Աշոտի Հարությունյան, հունվարի 3, 1937(1937-01-03), Թեհրան, Իրան - հունվարի 6, 2022(2022-01-06), Լիսաբոն, Պորտուգալիա), իրանահայ դաշնակահար և մանկավարժ, Շոպենի 6-րդ միջազգային դաշնամուրային մրցույթի 3-րդ մրցանակի դափնեկիր (1960)։


== Կենսագրություն ==
Տատյանայի հայրը եղել է հայ, մայրը՝ ռուս։ Նա ծնվել է 1937 թվականի հունվարի 3-ին Թեհրանում, որտեղ էլ ստացել է նախնական երաժշտական կրթություն։ 14 տարեկանում մոր հետ տեղափոխվել է Փարիզ, որտեղ էլ ավարտել է կոնսերվատորիան (Ժ. Ֆիվրեի և Ն. Բուլանժեի դասարաններ), որից հետո կատարելագործվել Մոսկվայում՝ Լև Օբորինի ղեկավարությամբ։ 
Սովորելու ընթացքում Տատյանա Հարությունյանը մասնակցել է Ժնևի միջազգային, Մարգերիտ Լոնգի և Ժակ Տիբոյի անվան միջազգային VII (1959) մրցույթներին։ 1956 թվականին Գերմանիայի Մյունխեն քաղաքում մասնակցել է ARD միջազգային երաժշտական մրցույթին և արժանացել պատվավոր մրցանակի։
Համերգներով հանդես է եկել Թեհրանում, Իտալիայում, Ֆրանսիայում, Պորտուգալիայում, Լեհաստանում, ԱՄՆ-ում, Միջին Արևելքում։ Որպես մենակատար՝ ելույթներ է ունեցել դիրիժորներ Լ. Ֆլիչի, Դ. Զինմանի, Մ. Կորբոզի, Պ. Բելուջջիի հետ։ Նրա Երկացանկում եղել են Յոհան Սեբաստիան Բախի, Ֆրեդերիկ Շոպենի, Ֆերենց Լիստի, Բելա Բարտոկի, Պաուլ Հինդեմիթի, Սերգեյ Ռախմանինովի, Սերգեյ Պրոկոֆևի, Դմիտրի Շոստակովիչի ստեղծագործություններից։ Նրա ստեղծագործություններից աչքի են ընկնում Շոպենի էտյուդների, մազուրկաների, կոնցերտի կատարումները։ 
1961 թվականինին ամուսնու՝ դաշնակահար Սեկեյրա Կոստայի հետ համերգներով հանդես է եկել Երևանում։ Ապրել է Ֆրանսիայում։ Միջազգային մրցույթների 2-րդ (1958, Վարշավա՝ Ֆ. Շոպենի մահվան 110-րդ տարելիցին), 3-րդ (1960, Վարշավա՝ Ֆ. Շոպենի ծննդյան 150-ամյակին) մրցանակակիր է։
Մահացել է 2022 թվականի հունվարի 6-ին, Լիսաբոն քաղաքում։


== Գրականություն ==
Stanisław Dybowski: Laureaci Konkursów Chopinowskich w Warszawie. Warszawa: Selene, 2005, s. 238. ISBN 83-910515-1-X.
Stefan Wysocki: Wokół Konkursów Chopinowskich. Warszawa: Wydawnictwa Radia i Telewizji, 1987. ISBN 83-212-0443-0.


== Ծանոթագրություններ ==


== Արտաքին հղումներ ==
Arquivos RTP | Tania Achot entrevistada por Ana Sousa Dias no programa Por Outro Lado (2002)
Arquivos RTP | Tania Achot entrevistada por João Lobo Antunes no programa Encontros (1985)
Tania Achot toca Schumann "Aufschwung" from Fantasiestücke, op.12
Chopin Institute | Toca Etude in F major, Op. 10 No. 8 (1960)
Աբդուլ Հայ

Աբդուլ Հայ (1500-ականների վերջեր) հայ դատավոր, որը Մեծ մողոլների կայսրությունում զբաղեցնում էր գլխավոր դատավորի (Միր Ադլ) պաշտոնը Աքբար Մեծի (1556-1605) օրոք։ Նա  տաբաքատում նկարագրվում է որպես Ամիր, իսկ Այն-ի-Աքբարիում (Աքբարի սահմանադրություն) որպես «Կայսերական պալատի դատավոր» (օրդու)։ Ըստ Մեսրոբ Յակոբ Սեթի, նրա դուստրը՝ Լեդի Ջուլիանան (մահ. 1598 թ.), ով բժիշկ էր Աքբարի ապարանքում, ամուսնացավ Սիկանդար Միրզայի հետ։
Նրանց որդին էր Միրզա Զուլքարնայնը (մոտ 1594 - մոտ 1656), որը Շահ Ջահանի արքունիքում կարևոր պաշտոնյա էր։


== Ծանոթագրություններ ==
Սեն Բոզեյ

Սեն Բոզեյ (ֆր.՝ Saint-Bauzeil), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Վարիյ կանտոնի կազմի մեջ։ Հանդիսանում է Պամե շրջանը։
Համայնքի INSEE կոդ՝ 09256։


== Բնակչություն ==
Համայնքի բնակչությունը 2008 թվականին կազմում էր 56 մարդ։


== Տնտեսություն ==
2007 թվականի տվյալներով 42 աշխատունակ տարիքի մարդկանցից (15-64 տարեկան) 30-ը տնտեսապես ակտիվ էին, 12-ը անգործունակ (ակտիվության ցուցանիշը 71,4 %, 1999 թվականին եղել է՝ 67,6 %)։ 30 աշխատունակ բնակիչներից 29-ը աշխատում էին (17 տղամարդ և 12 կին), անաշխատանք էր 1-ը (կին)։ 12 անգործունակ մարդկանցից 5-ը աշակերտներ կամ ուսանողներ են, 3-ը թոշակառու, 4-ը անաշխատունակ էին այլ պատճառներով։


== Տեսարժան վայրեր ==
Եկեղեցի՝ 1904 թիվ


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Սեն Բոզեյ» (ֆրանսերեն)։ Արխիվացված օրիգինալից 2012-05-17-ին։ Վերցված է 2011-12-30 
«Սեն Բոզեյ» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-23
Ալան (այլ կիրառումներ)

Ալան, կարող է վերաբերել՝

Ալան - գյուղ Արևմտյան Հայաստանում, Սեբաստիայի վիլայեթի Եվդոկիայի գավառում
Ալան - գյուղ Արևմտյան Հայաստանում, Վանի վիլայեթի Վանի Շատախի գավառում
Ալան - գյուղ Ռուսաստանի Թաթարստան հանրապետության Տյուլյաչինսկի շրջանի կազմում
Ալան - գյուղախումբ Արևմտյան Հայաստանում, Վանի վիլայեթի Վանի Շատախի գավառում
Բարեհնչություն

Բարեհնչություն, խոսքի արտասանական հաճելի տպավորություն ստեղծելու նպատակով կիրառվող ոճական-արտահայտչական այն եղանակները, հնարները, որոնք պայմանավորված են հնչյունի, հնչյունակապակցության արտասանության որակային կամ քանակային հատկանիշով, տեղով, դիրքով և այլն։ Բարեհնչությունն օգտագործվում է հաճելի, ռիթմային և ներդաշնակ ազդեցության համար։
Այն կարող է վերաբերել նաև հեշտ արտասանվող և լսողական հաճելի տպավորություն թողնող հնչյունի կամ հնչյունակապակցության հատկությանը։


== Անբարեհնչյություն ==
Հաճելի տպավորություն չթողնող հնչում, արտասանություն, որ առաջանում է որոշ բաղաձայններ հատկապես անբարեհունչ հնչյունների կուտակումից կամ կրկնությունից։ Դժվարալուր արտասանողի համար որոշ լարումով արտաբերվող և լսողի վրա տհաճ տպավորություն թողնող հնչյուններն անվանվում են անբարեհունչ հնչյուններ։ Այս հնչյուններն իհարկե հարաբերականորեն են այդպես գնահատվում։ Այդպիսիք են, օրինակ հայերենի ղ, արաբերեն ع և վրացերեն ყ հնչյունները։


== Ծանոթագրություններ ==
ՄակԴոնո շրջան (Իլինոյս)

ՄակԴոնո շրջան (անգլ.՝ McDonough County), ԱՄՆ Իլինոյս նահանգի 102 վարչական միավորներից մեկը։ Ընդհանուր տարածությունը 1.526 կմ² է, բնակչությունը՝ 32.612 մարդ (2010 թ. տվյալներով)։ Շրջկենտրոնն է Մակոմբ բնակավայրը։ Կազմավորվել է 1826 թ.։
Մեհմեթչիկ

Մեհմեթչիկ (բառացի՝ փոքրիկ Մեհմեթ), օսմանյան բանակի և Թուրքիայի Հանրապետության բանակի զինվորներին տրվող ընդհանրական անուն։ Զինվորներին դիմելու նմանօրինակ ձևեր կան նաև այլ երկրներում, օրինակ՝ Թոմի Աթքինս Մեծ Բրիտանիայում, Դաֆբոյ ԱՄՆ-ում և Դիգգեր Ավստրալիայում ։ Այս անունն օգտագործվում է հիմնականում ցամաքային զորքերի համար (հետևակ), սակայն կարող են նաև հանդիպել հետևակային Մեհմեթչիկ, հեծելազորային Մեհմեթչիկ, հրետանային Մեհմեթչիկ ձևերը։
Տեսակետ կա, որ «Մեհմեթչիկ» անունը ծագել է օսմանյան բանակի սերժանտ Բիգալը Մեհմեթ Չավուշի (1878–1964) անունից, ով կռվել է Գալիպոլիում Առաջին համաշխարհային պատերազմի ժամանակ։


== Ծանոթագրություններ ==
Իլերի Դեթինգեն

Իլերի Դեթինգեն (գերմ.՝ Dettingen an der Iller), կոմունա Գերմանիայի Բադեն Վյուրտեմբերգ երկրամասում։
Մտնում է Բիբերախ շրջանի կազմում։ Բնակչությունը կազմում է 2336 մարդ (ըստ 2010 թվականի դեկտեմբերի 31-ի)։ Տարածքը կազմում է 11,14 կմ։ Պաշտոնական կոդ՝ 08 4 25 031։


== Ծանոթագրություններ ==


== Արտաքին հղումներ ==
Պաշտոնական էջ
Վերխնեգրուշևսկի (Օկտյաբրսկի շրջան)

Վերխնեգրուշևսկի (ռուս.՝ Верхнегрушевский), ավան Ռուսաստանի Ռոստովի մարզի Օկտյաբրսկի շրջանում։ Մտնում է Կոմունարսկովո գյուղական համայնքի կազմի մեջ։
Մազեր (ուժեղացուցիչ)

Անվան այլ կիրառումների համար տե՛ս՝ Մազեր (այլ կիրառումներ)
Մազեր (անգլերեն` Maser` «Microwave Amplification by Stimulated Emission of Radiation» - «միկրոալիքների ուժեղացում ստիպողական Ճառագայթման միջոցով» արտահայտության բառերի սկզբնատառերից), ռադիոհաճախականությունների տիրույթում ստիպողական առաքման սկզբունքով աշխատող կոհերենտ ճառագայթման աղբյուր կամ ուժեղացուցիչ։
Մազերում որպես բանող նյութ օգտագործվում են ատոմային և մոլեկուլային փնջեր կամ բյուրեղներ։ Ջրածնի կամ ցեզիումի ատոմների փնջով աշխատող Մազերի ստիպողական ճառագայթումը տեղի է ունենում գերնուրբ կառուցվածքի ենթամակարդակների միջև անցումների ժամանակ։ Ցեզիումի Մազերը հնարավորություն է տալիս հաճախականության կայունությունը հասցնել մինչև Δν/νΙΟ13։ Այդ Մազերի ճառագայթման ալիքի պարբերությունը 1967 թվականին ընդունվել է իբրև ժամանակի էտալոն։
Սուտակե Մազերի ստիպողական անցումները տեղի են ունենում Сг+++ իոնների՝ արտաքին մագնիսական դաշտի ազդեցությամբ ճեղքված ենթամակարդակների միջև։ Սուտակե Մազերը կարող է ուժեղացնել մի քանի սանտիմետր երկարության ալիքներ։ Տարածում է գտել նաև ամոնիակի (NH3) մոլեկուլներով աշխատող սարքը, որտեղ օգտագործվում է մոլեկուլի դիպոլային մոմենտի փոփոխությունը, երբ ազոտի ատոմն անցում է կատարում՝ հայտնվելով ջրածնի ատոմների հարթության մյուս կողմում։ Գերբարձր զգայնության շնորհիվ Մազերը անփոխարինելի գործիք է դարձել մոլորակային ռադիոլոկացիայի և ռադիոաստղագիտության բնագավառում։
Իմենի Լենինա (Միլլերովսկի շրջան)

Իմենի Լենինա (ռուս.՝ Имени Ленина, թարգ.՝ Լենինի անվան), գյուղ (խուտոր) Ռուսաստանի Դաշնության Ռոստովի մարզի Միլլերովսկի շրջանում։ Մտնում է Տրենևսկի գյուղական համայնքի կազմի մեջ։


== Աշխարհագրություն ==


=== Փողոցներ ===
Վիկտորովսկայա


== Սրտաքին հղումներ ==
Իմենի Լենինա (խուտոր)(ռուս.)
Սոցիալական տեսուչը քնած է

«Սոցիալական տեսուչը քնած է» (անգլ.՝ Benefits Supervisor Sleeping) Լյուսյեն Ֆրոյդի նկարը, հեղինակն այն  վրձնել է 1995 թվականին։ Նկարում պատկերված  է մանրահատակին դրված  թախտին քնած գեր,  մերկ կին։ Հետևի հիմնապաստառի վրա երևում է  հնալաթե վարագույր։


== Մոդել ==
Այս նկարի համար մոդել է հանդիսացել Սյուզեն Թայլին՝ Հաստլիկ Սյու մականունով, որը  զբաղվածության կենտրոնի ղեկավարն էր։ Սյուզեն Թայլին հանդիսանում է նաև Լայ Բովերի կենսագրության հեղինակը, այն վերնագրվել է  «Լայ Բովերի, կուռքի կյանքն ու ժամանակները»։


== Գեղարվեստական արժեքը ==
«Սոցիալական աշխատողը քնած է» նկարը դարձել  է այդ պահին նկարչի ամենաթանկ նկարը, որը վաճառվել է Քրիստի աճուրդում։ Այն 2008 թվականի  մայիսի 13-ին գնել է Ռոման Աբրամովիչը՝ 33 641 000 դոլարով։


== Ծանոթագրություններ ==


== Գրականություն ==
B. Bernard and D. Birdsall (1996), Lucian Freud, London, pp. 330-331, no. 281 
 Lucian Freud Naked Portraits, exh. cat., Museum für Moderne Kunst Frankfurt am Main, 2001, pp. 121, fig. 105 
 Lucian Freud, New York, 2007, pp. 346-347, no. 227
Բարդովկա

Բարդովկա (ռուս.՝ Бардовка, բաշկիրերեն՝ Бардовка), գյուղ Ռուսաստանի Բաշկորտոստան հանրապետության Կուշնարենկովսկի շրջանի կազմում։
Բնակչությունը 2009 թվականին գրանցված տվյալներով կազմում էր 393 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ջեքի Ղազարյան

Ջեքի Ղազարյան (անգլ.՝ Jackie Kazarian, Չիկագո), հայազգի ամերիկացի նկարիչ, ինստալյացիոն արվեստագետ։


== Կենսագրություն ==
Ջեքի Ղազարյանը ծնվել է Չիկագոյում։ Սովորել է Իլլինոիս նահանգի Lake Forest դպրոցում, 1981 թվականին ավարտել է Դյուքի համալսարանը, 1989 թվականին՝ Չիկագոյի արվեստի ինստիտուտը։ 1984-1990 թվականներին աշխատել է Բրիտանիկա հանրագիտարանում, 1988 - 2005 թվականներին՝ Չիկագոյի արվեստի ինստիտուտում, համագործակցել է պարուսույցների հետ՝ ստեղծելով ինստալյացիաներ։
2015 թվականին Հայոց ցեղասպանության 100-ամյա տարելիցին նվիրված ստեղծել է «Հայաստան» կտավը։


== Անհատական ցուցահանդեսներ ==
2012 - Bellvitge Art, Hospitalet de Llobregat, Բարսելոնա, Իսպանիա
2010 - «Ոչինչ մի ակնկալեք։ Ջեքի Ղազարյանի նոր ստեղծագործությունները», Չիկագոյի մշակույթի կենտրոն
Դամասկոս, Սիրիա
Լաթակիա, Սիրիա
2009 - Չիկագոյի լիգայի ակումբ
2008 - «Գոլորշիացում», Alfedena պատկերասրահ, Չիկագո
«Շնչառություն», Չիկագո
Արվեստագետի նախագիծ, Artropolis, Չիկագո
2007 - Արվեստագետի նախագիծ, Artropolis, Չիկագո
2006 - Focus 5, Իլինոյսիի պետական թանգարան, Չիկագո
Gebben Gray պատկերասրահ, Ֆենվիլ, Միչիգան
2004 - Մի՛ թարթիր, Ազատ արվեստի ակումբ, Չիկագո
1998 - Մարիամի խոհանոցից-պաստառների շարք, Բոյաջյան պատկերասրահ, ՀԲԸՄ Ալեք Մանուկյան կենտրոն, Փասադենա, Կալիֆորնիա
1996 - Պարտեզի պաստառներ, Klein արվեստի գործեր, Չիկագո
1994 - Klein արվեստի գործեր, Չիկագո
1993 - «55 Mercer», Նյու Յորք
1991 - Klein արվեստի գործեր, Չիկագո
«1935 պատկերասրահ», Չիկագո


== Խմբակային ցուցահանդեսներ ==
Մասնակցել է տարբեր խմբակային ցուցահանդեսների Ֆլորիդայում, Չիկագոյում, Մինեսոտայի համալսարանում, Միչիգանում, Մայամիում, Իսպանիայում, Հայաստանում, Վիետնամում, Ճապոնիայում։


== Մրցանակներ ==
2010 - Այցելու արվեստագետ, ԱՄՆ դեսպանատուն, Սիրիա, Դամասկոս
2008 - Կինը և գենդերն արվեստում և մամուլում, Ellen Stone Belic ինստիտուտի կրթաթոշակ, Կոլումբիայի քոլեջ, Չիկագո
1996 - 2004 Խորհրդատվական խումբ, Չիկագոյի մշակույթի վարչություն
1998 - 2004 Խորհրդատվական կոմիտեի ցուցահանդես, Չիկագոյի մշակույթի վարչություն
1997- 2004 Դրամաշնորհների նախագահ, քաղաքային արվեստ ծրագիր, Չիկագո
1991- Համայնքային արվեստագետ աջակցության ծրագրի դրամաշնորհ, Չիկագո


== Ծանոթագրություններ ==


== Արտաքին հղումներ ==
Պաշտոնական կայք
Մորեայի բռնապետություն

Մորեայի բռնապետություն (հուն․՝ Δεσποτάτο του Μυστρά), Բյուզանդական կայսրության մարզ։ Գոյություն է ունեցել 14-րդ դարի կեսերից մինչև 15-րդ դարի կեսերը։
Ավելի քանի 150 տարի բռնապետության սահմանները փոփոխվել են, և իր գոյատևման վերջին տարիներին այն պրակտիկ զբաղեցնում էր ամբողջ Պելոպոնես թերակղզին (այժմ՝ Մորեա)։ Սովորաբար պետությանը ղեկավարում էին բյուզանդական կայսրի ժառանգները, որոնց անվանում էին բռնակալներ (դեսպոտներ)։ Բռնապետության մայրաքաղաքն էր լավ զինված Միստրա հունական քաղաքը, որը տեղակայված էր պատմական Սպարտա քաղաքի հարևանությամբ և Բյուզանդական մշակույթի և իշխանության կենտրոն էր։


== Պատմություն ==
Բռնապետությունը ձևավորվել է ֆրանսիական Աքայան իշխանության տարածքում։ Վերջինս առաջացել է 1204 թվականին՝ Բյուզանդական կայսրության՝ խաչակիրների կողմից բաժանման ժամանակ Խաչակրաց չորրորդ արշավանքի ընթացքում։ 1259 թվականին իշխանության ղեկավար Վիլլիամ II Վիլլարդենը պարտություն կրեց Պալեոլոգոսի ճակատամարտում ապագա Բյուզանդիայի կայսր Միքայել VIII Պալեոլոգոսին։ Արդյունքում Վիլլիամ II Վիլլարդենը ստիված եղավ հանձնել արևելյան Մորեայի մեծ մասը, ինչպես նաև նոր կառուցած բերդը։ Այս տարածաշրջանը դարձավ Մորեայի բռնապետության կենտրոնը։


== Զարգացումը ==
Ավելի ուշ՝ 14-րդ դարի կեսերին, Հովհաննես VI Կանտակուզին կայսրը վերակազմավորեց տարածաշրջանն այնպես, որպեսզի ստեղծի ապանաժ իր որդու Մանուել Կանտակուզինի համար։ Հակառակորդ Պալեոլոգոսների հարստությունը Մանուելի մահից հետո գրավեց Մորեայի իշխանությունը և 1383 թվականին բռնակալ դարձավ Թեոդոր I Պալեոլոգոսը։ Ֆեոդորը կառավարել է մինչև 1407 թվականը և իր կառավարման տարիներին իշխանությունում շատ բաներ է փոխել. լուծեց Բյուզանդական կայսրության վեճը, կարողանում էր բանակցել ավելի հզոր հարևանների հետ, ամեն առաջ Օսմանյան կայսրության հետ, որոնց վասսալներրը դարձել էին բռնապետներ։ Իշխանության ներսում վերականգնեց տնտեսությունը` խրախուսելով ալբանացիներին բնակվել Մորեայում։
Մայրաքաղաք Միստրան դարձավ բյուզանդական վերածննդի հայտնի քաղաքներից մեկը։


== Մորեայի բռնապետներ ==


== Ծանոթագրություններ ==


== Գրականություն ==
Васильев А. А. Том 2 // История Византийской империи. — М.: Алетейя, 2000. — ISBN 978-5-403-01726-8
Сказкин С. Д. Том 3 // История Византии в 3 томах. — М.: Наука, 1967. — ISBN 978-5-403-01726-8
Успенский Ф. И. Отдел VI. Комнины. // История Византийской империи. В 5 т. — М.: АСТ, Астрель, 2005. — Т. 5. — 558 с. — ISBN 5-271-03856-4
Փերի շրջան (Ալաբամա)

Անվան այլ կիրառումների համար տե՛ս՝ Փերի (այլ կիրառումներ)Փիկենս (անգլ.՝ Pickens County), ԱՄՆ Ալաբամա նահանգի շրջաններից մեկը։ Ընդհանուր տարածությունը 2.282 կմ² է, բնակչությունը՝ 19.746 մարդ (2010 թ. տվյալներով)։ Շրջկենտրոնն է Քարոլտոն բնակավայրը։ Կազմավորվել է 1820 թ.։


== Ծանոթագրություններ ==
Բեռա

Բեռա (իտալերեն՝ Berra), կոմունա Իտալիայում, գտնվում է Էմիլիա Ռոմանիա մարզի Ֆերերա գավառում։
Բնակչությունը՝ 5696 մարդ։ Բնակչության միջին խտությունը՝ 83 մարդ/կմ²։ Զբաղեցնում է 68 կմ² տարածք։ Փոստային ինդեքս՝ 44033։ Հեռախոսային կոդը՝ (+39) 0532։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Օլինգո

Օլինգո (լատ. Bassaricyon), ենոտանման գիշատիչ կենդանիների ընտանիքի կաթնասուն։


== Նկարագրություն ==
Մարմնի երկարությունը 35-47 սանտիմետր է, պոչի երկարությունը 40-48 սանտիմետր, մարմնի զանգվածը 0,7-2 կիլոգրամ է։ Ենոտանմաների ընտանիքի ամենափոքր տեսակներից է։ Վերջույթները հիմնականում կարճ են, առաջինները ավելի կարճ են վերջիններից։ Դունչը կարճ է և սուր։ Ականջները  միջին մեծության են և կլոր։ Աչքերը մեծ են։ Թաթերի ներբանները  պատված են մազածածկույթով, մատներն ունեն սուր կորացած ճանկեր։ Պոչը պատված է երկար մազերով, որոնք դժվար է բռնել։ Մարմնի մազածածկույթը խիտ է, շատ  թավ և փափուկ։ Մեջքը դեղնադարչնագույն կամ ոսկեգույն է` սև և մոխրագույն երանգների խառնուրով։ Փորը բաց դեղնավուն է։ Պոչի վրա երբեմն նկատվում են օղակաձև մուգ բծեր։ Գենետիկ հետազոտությունները  ցույց են տվել, որ օլինգոյին արյունակից են երկարառունգ կենդանիները։ Օլինգոյի և կինկաժուի (ենոտանմանների ընտանիքի գիշատիչ կաթնասուն) արտաքին նմանության միջև տարվում են զուգահեռ էվոլյուցիայի մասին հետազոտություններ։


== Տարածքը և բնակության վայրը ==
Բնակվում են հարավային Ամերիկայի հյուսիսային և Կենտրոնական խոնավ արևադարձային և մերձարևադարձային անտառներում՝ Նիկարագուայից մինչև Պերու։ Հանդիպում են ջունգլիներում՝ ծովի մակարդակից 2750 մետր բարձրության վրա։


== Կենսաձևը[խմբագրել | խմբագրել կոդը] ==
Էկոլոգիան թույլ է ուսումնասիրված։ Ակտիվ են գիշերը։ Վարում են ծառից ծառ թռչկոտելու կենսաձև, հիանալիորեն մագլցում են։ Միայնակ կենդանիներ են, բայց երբեմն հանդիպում են ոչ մեծ խմբերով մեծ պտղատու ծառերի վրա։ Մեծ մասամբ սնվում են մրգերով, ուտում են նաև ծաղիկների նեկտար և ծաղիկներ, ինչպես նաև որսում են մանր և անողնաշարավոր կենդանիներ, այդ թվում նաև տաքարյուններ։ Անազատ վիճակում ուտում են միս։ Միայն մեկ ձագ են ունենում, որը ծնվում է փակ աչքերով։ Խոշոր կատուները, ինչպիսիք են հովազները, և օձերը որսում են օլինգոյին։ Խուսափում են կինկածուի հետ հանդիպումից, որոնք նրանց քշում են ծառերի վրայից։ Բնության մեջ կյանքի շարունակական տևողության մասին հստակ տվյալներ չկան, կյանքի տևողությունը ենթադրվում է 10 տարեկանից ոչ ավել, իսկ անազատ կյանքում ապրել են մինչև 25 տարի։


== Դասակարգումը[խմբագրել | խմբագրել կոդը] ==
Մինչև վերջին ժամանակները ուսումնասիրվում էր օլինգոյի 5 տեսակ, սակայն 2013 թվականին ամերիկացի կենդանաբան Քրիստոֆեր Հելջենի ղեկավարած հետազոտական խմբի կողմից անկացված Bassaricyon տեսակի օլինգոյի ուսումնասիրությունից հետո առանձնացնում են 4 տեսակի օլինգո։

Bassaricyon alleni - Ալլենա տեսակի օլինգո
Bassaricyon gabbii- Փափկապոչ օլինգո
Bassaricyon medius
Bassaricyon neblinaԱնդերի Էկվադորի Լաս-Մակինասում 2006 թվականին Քրիստոֆեր Հելջենը հայտնագործեց Bassaricyon neblina տեսակը։ 2013 թվականին այդ տեսակը ստացավ ձևական նկարագրություն։


== Ծանոթագրություններ ==
Ֆայետ շրջան (Տեխաս)

Անվան այլ կիրառումների համար տե՛ս՝ Ֆայետ շրջան (այլ կիրառումներ)Ֆայետ շրջան (անգլ.՝ Fayette County), ԱՄՆ Տեխաս նահանգի 254 վարչական միավորներից մեկը։ 2009 թվականին բնակչության թիվը կազմում էր 22 891 մարդ, իսկ 2010 թվականին՝ 24 554 մարդ։ Շրջկենտրոնն է Լա Գրանջ (անգլ.՝ La Grange) բնակավայրը։


== Պատմություն ==
Շրջանը պաշտոնապես կազմավորվել է 1837 թվականին։


== Աշխարհագրություն ==
ԱՄՆ վիճակագրության բյուրոյի տվյալներով Ֆայետ շրջանի ընդհանուր մակերեսը կազմում է 2500 կմ², որից 2500 կմ²-ն զբաղեցնում է ցամաքը, իսկ 25 կմ²-ն կամ 1,0 %-ը՝ ջրային տարածքները։


=== Հարևան շրջաններ ===
Լի շրջան (հյուսիս)
Վաշինգտոն շրջան (հյուսիս-արևելք)
Օստին շրջան (արևելք)
Կոլորադո շրջան (հարավ-արևելք)
Լավակա շրջան (հարավ)
Գոնզալես շրջան (հարավ-արևմուտք)
Քոլդուել շրջան (արևմուտք)
Բաստրոպ շրջան (հյուսիս-արևմուտք)


== Բնակչություն ==
Բնակչության թիվը 2000 թվականի դրությամբ կազմում էր 21 804 մարդ։ Առկա էր 8722 տնային տնտեսություն և 6044 ընտանիք։ Բնակչության խտությունը կազմում էր 9 մարդ/կմ²։ Հաշվվում էր 11 113 բնակելի շինություն՝ 5 շինություն/կմ² խտությամբ։ Ռասայական կազմը հետևյալն էր՝ սպիտակամորթներ - 84,58 %, աֆրոամերիկացիներ – 7,01 %, բնիկ ամերիկացիներ (հնդկացիներ) – 0,36 %, ասիացիներ - 0,22 %, խաղաղօվկիանոսյան կղզիների բնակիչներ - 0,06 %, այլ ռասաների ներկայացուցիչներ – 6,66 %, երկու կամ ավելի ռասաների ներկայացուցիչներ – 1,11 %: Իսպանախոսները կամ լատինոամերիկացիները կազմում են բնակչության 12,78 %-ը (անկախ ռասայից)։ Բնակչության 34.9%-ը գերմանացիներ էին, 16.4%-ը՝ չեխեր, 7.6%-ը՝ ամերիկացիներ և 5.3%-ը՝ անգլիացիներ։
Քրիստոնեությունը տարածաշրջանի առաջին կրոնն է, իսկ հուդայականությունը՝ երկրորդը։
Բնակչության տարիքային կազմը հետևյալն էր՝ 23,20% - մինչև 18 տարեկան, 7,00 % - 18-24 տարեկան, 23,60 % - 25-44 տարեկան, 24,20 % - 45-64 տարեկան և 22,00 % - 65 և ավելի բարձր։ Շրջանի բնակչի միջին տարիքը 43 տարեկան է։ Յուրաքանչյուր 100 կնոջը բաժին է ընկնում 93,70 տղամարդ։ 18 տարեկանից բարձր յուրաքանչյուր 100 կնոջը բաժին է ընկնում 91,00 տղամարդ։
Բնակչության աճի դինամիկան ըստ տարեթվերի․


== Ծանոթագրություններ ==
Աստերոիդների ցանկ (184001-184100)

Աստերոիդների ցանկ (183901-184000)  • Աստերոիդների ցանկ  • Աստերոիդների ցանկ (184101-184200)
 Աստերոիդների ցանկ (183901-184000)  • Աստերոիդների ցանկ  • Աստերոիդների ցանկ (184101-184200)
Լիպստու

Լիպստու (էստ․՝ Lipstu), գյուղ Էստոնիայի Ռապլամաա նահանգի Ռապլա շրջանում։
2011 թվականի տվյալներով գյուղում բնակվում էր 19 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Եվգենի Մակեև

Եվգենի Վլադիմիրովիչ Մակեև (ռուս.՝ Евгений Владимирович Макеев, հուլիսի 24, 1989(1989-07-24), Չերեպովեց, Վոլոգդայի մարզ, ՌԽՖՍՀ, ԽՍՀՄ), ռուս ֆուտբոլիստ, Հայաստանի «Արարատ» ակումբի պաշտպան։ Հայրը Վլադիմիր Մակեևն է, որը հայտնի է «Ժեմչուժինա» և «Բալթիկա» ակումբներում իր ելույթներով։


== Կարիերա ==
Չերեպովեցի «Սևերստալ» ակումբի սան է, այդտեղ էլ սկսել է խաղալ (թիմը մինչ այդ վերանվանվել էր «Շեկսնա»)։ Հանդես է եկել ձախ կիսապաշտպանի դիրքում։
2007 թվականին տեղափոխվել է Մոսկվայի «Սպարտակ» ակումբ, որտեղ նորից հանդես է եկել պատանեկան թիմի կազմում, ապա «կարմրասպիտակների» երկրորդ կազմում, որի հետ երկու անգամ հաղթել է երկրորդ կազմերի առաջնությունում։ Մեկուկես մրցաշրջանի ընթացքում թիմի կազմում անցկացրել է 33 խաղ, որոնցում խփել է երկու գնդակ։
2009 թվականի մարտի 15-ին առաջին անգամ խաղադաշտ է դուրս եկել հիմնական թիմի մեկնարկային կազմում՝ մասնակցելով «Զենիթի» դեմ հանդիպման առաջին խաղակեսին, ինչից հետո նրան փոխարինել են։ 8-րդ տուրի՝ Ռամենսկոեի «Սատուրն» ակումբի դեմ տնային խաղում Վլադիմիր Բիստրովի փոխանցումից հետո խփել է իր առաջին գոլը Ռուսաստանի առաջնությունում։
2009 թվականին կատարել է նորամուտը Ռուսաստանի երիտասարդական հավաքականում՝ մասնակցելով նրա համար անհաջող խաղին ընդդեմ Ֆարերյան կղզիների հավաքականի։
2010 թվականի սեպտեմբերի 15-ին կատարել է նորամուտը Չեմպիոնների լիգայում՝ մասնակցելով Ֆրանսիական «Մարսել» ակումբի դեմ խաղին։
2014 թվականի սեպտեմբերի 5-ին մասնակցել է «Սպարտակ» ակումբի մարզադաշտի բացման խաղին, որտեղ Մուրադ Յակինի գլխավորությամբ «Սպարտակը» ոչ-ոքի է ավարտել (1:1) Սերբիայի Բելգրադ քաղաքի «Ցրվենա Զվեզդա» ակումբի հետ խաղը։ Եվգենին այդ խաղին մասնակցել է թիմի մեկնարկային կազմում։
2019 թվականի փետրվարի 15-ին պայմանագիր է կնքել Վոլգոգրադի «Ռոտոր» ֆուտբոլային ակումբի հետ։ 2019 թվականի հուլիսին տեղափոխվել է Երևանի «Արարատ» ակումբ։


== Հավաքական ==
2011 թվականի մարտի 20-ին հրավիրվել է Ռուսաստանի հավաքական՝ մասնակցելու 2012 թվականի ֆուտբոլի Եվրոպայի առաջնության որակավորման փուլի՝ Հայաստանի դեմ խաղին։ Նույն թվականի մարտի 29-ին խաղադաշտ է դուրս եկել Ռուսաստանի հավաքականի՝ Կատարի հավաքականի դեմ ընկերական խաղի 46-րդ րոպեին՝ փոխարինելով Ալեքսանդր Անյուկովին։


== Ձեռքբերումներ ==


=== Թիմային ===
«Սպարտակ» (Մոսկվա)Ռուսաստանի առաջնության հաղթող – 2017
Ռուսաստանի առաջնության արծաթե մեդալակիր (2) – 2009, 2012«Սպարտակ-2» (Մոսկվա)ՊՖԼ առաջնության հաղթող – 2014/15 («Արևմուտք» տարածաշրջան)


=== Անձնական ===
Ընդգրկվել է Ռուսաստանի առաջնության 33 լավագույն ֆուտբոլիստների ցանկում – № 3 (2010)


== Վիճակագրություն ==


=== Ակումբային ===
2018 թվականի դեկտեմբերի 7-ի դրությամբ


=== Խաղերը հավաքականում ===
Ընդհանուր՝ 3 խաղ / 0 գոլ, 2 հաղթանակ, 1 ոչ-ոքի, 0 պարտություն


== Ծանոթագրություններ ==
(6168) Իսնելո

(6168) Իսնելո (անգլ.՝ Isnello), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 5-ին Անրի Դեբեոնի և Ջովաննի Դե Սանկտիսի կողմից Լա Սիլյայում։
Միջին հեռավորությունը Արեգակից կազմում է 3,16718 ա. մ., առավելագույնը մոտենում է 2,9539 ա. մ. հեռավորության վրա և հեռանում 3,3805 ա. մ.։ Արեգակի շուրջ մեկ ամբողջական պտույտ է կատարում 2058,77 երկրային օրվա ընթացքում, իր ուղեծրով շարժվելով միջինում 0,174862 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,56° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6168) Իսնելո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ուտյուժնայա

Ուտյուժնայա (ռուս.՝ Утюжная), գետ Կամչատկա թերակղզի, Ռուսաստանում։ Գետի երկարությունը մոտ 21 կմ։ Հոսում է Ելիզովսկի շրջանում և Կամչատկայի երկրամասում։ Թափվում է Խաղաղ օվկիանոս։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 19070000212120000024258
Հիդրոլոգիական ուսումնասիրությունների կոդը - 120002425
Ավազանի կոդը - 19.07.00.002
Հիդրոլոգիական ուսումնասիրությունների հատորի համարը - 08
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Արչիբալդ Մայո

Արչիբալդ Լ․ Մայո (անգլ.՝ Archibald L. Mayo; հունվարի 29, 1891(1891-01-29), Նյու Յորք, Նյու Յորք, ԱՄՆ - դեկտեմբերի 4, 1968(1968-12-04), Գվադալախարա, Մեքսիկայի Միացյալ Նահանգներ), ավելի հայտնի է որպես Արչի Մայո անունով (Archie Mayo), ամերիկացի կինոռեժիսոր, սցենարիստ և պրոդյուսեր։ 1930-1940-ական թվականներին ճանաչման է հասել։ Հայտնի է եղել դերասանների հետ բծախնդիր շփմամբ։


== Կենսագրություն ==
Արչիբալդ Մայոն ծնվել է 1981 թվականի հունվարի 29-ին, Նյու Յորքում։ Սովորել է Կոլումբիայի համալսարանում, որը թողել է, որպեսզի թատերական կարիերա սկսի։ 1915 թվականին Մայոն հայտնվել է Հոլիվուդում։ Իր առաջին աշխատանքը կատակներ գրելն էր, իսկ հետագայում՝ կատակերգությունների բեմադրումը։ 1920-ական թվականներին նա մի քանի անգամ դարձել է իր կարճամետրաժ կատակերգությունների սցենարիստը։ Երբեմն սցենար է գրել Ջեկ Ուայթի և Լլոյդ Բեկոնի համար։ Ձայնային կինոյի հայտնվելուց հետո Արչի Մայոն աշխատանքի է ընդունվել «Warner Bros.» ստուդիայում։
1931 թվականին նա նկարահանել է «Սվենգալի» միստիկական ֆիլմը՝ , գլխավոր դերում՝ Ջոն Բերիմորը։ Այդ ֆիլմը միանգամից ճանաչում է տվել ռեժիսորին, չնայած հետագայում ստվերվել է «Universal Studios» ստուդիայի սարսափ ֆիլմերով։
1936 թվականին էկրանին է հայտնվել նրա «Քարացած անտառ» ֆիլմը, գլխավոր դերերում նկարահանվել են Լեսլի Հովարդը և Բեթ Դեյվիսը։ «Սինեմատեկա» էջի կինոքննադատ Վլադիսլավ Շուվալովի կարծիքով հենց այս ֆիլմն է հիմք դրել Համֆրի Բոգարտի աստղային վերելքին, որը կատարել է ավազակ Դյուկ Մանտի դերը  ։
Իր ամբողջ կարիերայի ընթացքում Մայոն 84 ժապավենի ռեժիսոր է եղել։ 1946 թվականին իր առաջին գունավոր ֆիլմից հետո ռեժիսորը թողել է կինեմատոգրաֆիան։ 1958 թվականին այնուամենայնիվ կայացել է նրա կարճաժամկետ վերադարձը, երբ Մայոն պրոդյուսերավորել է «Գազանը Բուդապեշտում» ֆիլմը։
Արչիբալդ Մայոն մահացել է 1968 թվականի դեկտեմբերի 4-ին Մեքսիկայում։


== Անձնական կյանք ==
Արչի Մայոն ամուսնացել է Լյուսիլ Վուլֆի հետ։ Ամուսնությունը շարունակվել է մինչև կնոջ մահը՝ 1945 թվականի փետրվարի 24-ը։


== Ընտրյալ ֆիլմագրություն ==
1928 - Ազնվամորու քաղաք
1928 - Զգուշացեք ամուսնացած տղամարդից
1931 - Սվենգալի
1932 - Երկուսը ընդդեմ ամբողջ աշխարհին
1932 - Գիշեր գիշերից հետո
1933 - Ջիմմի Դոլանի կյանքը
1933 - Դժոխքի քաղաքապետ
1933 - Համաձայնության քաղաքը
1934 - Երկու դեմքով մարդը
1934 - Ցանկալի
1936 - Քարացած անտառ
1937 - Սև լեգեոն
1937 - Սերը, որը ես փնտրել եմ
1938 - Մարկո Պոլոյի արկածները
1939 - Նրանք երաժշտության կարիք են զգում
1940 - Ծոցի ափի տունը
1940 - Չորս որդի
1941 - Մորաքույր Չարլի
1942 - Լիալուսին
1943 - Վտանգավոր սուզում
1946 - Գիշերը Կասաբլանկայում
1946 - Հրեշտակը ուսիս


== Ծանոթագրություններ ==


== Արտաքին հղումներ ==
Арчи Майо(անգլ.)
Ֆրանչեսկո Պացցի

Ֆրանչեսկո Պացցի (իտալերեն՝ Francesco Pazzi, հունվարի 28, 1444(1444-01-28), Ֆլորենցիա - ապրիլի 26, 1478(1478-04-26), Ֆլորենցիա), հայտնի ֆլորենտական Պացցի տոհմից ազնվական, հայտնի է դարձել Լորենցո Մեդիչի դեմ դավադրության շնորհիվ։ Նա Հակոբ Պացիի եղբորորդին է, որը նույնպես եղել է դավադիրներից մեկը։
1478 թվականին Ֆլորենցիայում մի խումբ հարուստ ֆլորենտական քաղաքացիներ, Ֆրանչեսկո Պացիի, հոր բարեկամների և Պիզայի արքեպիսկոպոս Ֆրանչեսկո Սալվիատիի գլխավորությամբ, կատարել են Մեդիչների տան իշխանությունը տապալելու փորձ։ Ապրիլի 26-ին Սանտա Մարիա դել Ֆիորե տաճարում՝ ծեսի ժամանակ, դավադիրները դաշույներով հարձակվել են Ջուլիանո և Լորենցո Մեդիչի եղբայրների վրա։

Թեթև վիրավորված Լորենցոյին հաջողվել է փախչել, իսկ Ջուլիանոն ընկավ առաջին իսկ հարվածից։ Կատարվեց ապստամբության բաձրացման փորձ՝ քաղաքացիական ազատության կարգախոսի ներքո, սակայն այն չհաջողվեց։ Դավադիրներին կախել են Պալացցո Վեկկիոյի պատուհաններին (Ֆրանչեսկոյին կախեցին նույն օրը՝ ապրիլի 26-ին):
Նրանցից մեկը՝ Բեռնարդո Բարոնչելլին, որը Ջուլիանո Մեդիչիին սպանողը, փախել է և երկար թափառելուց հետո մեկնել Կոստանդնուպոլիս։ Սակայն սուլթանը մատնում է նրան։ 1479 թվականի դեկտեմբերի 20-ին նրան շղթայված բերել են Ֆլորենցիա և կախել նույն՝ Պալացո Վեկկիոյի պատուհանից։


== Գեղարվեստական ստեղծագործություններում ==
Ֆրանչեսկո Պացցի պատմությունը ներկայացվել է Թոմաս Հարիսի «Հանիբալ» վեպում, Բրայան Ֆուլերի «Հանիբալ» սերիալում և Ռիդլի Սքոթի համանուն ֆիլմում։ Ֆիլմի մեջ դերակատար է հանդիսացել իր հեռավոր ժառանգորդ Ռինալդո Պացցին։
Իսկ «Assassin’s Creed II» խաղում, որը թողարկվել է 2009 թվականի նոյեմբերին, Ֆրանչեսկո Պացցին գլխավոր հերոսի՝ Էցիո Աուդիտորե դա Ֆիրենցե ասսասինի թշնամիներից մեկն է, նա սերում է ազնվական տոհմից, ում ընտանիքը տուժվել է Պացցիի դավադրության պատճառով։ Բոլոր մասնակիցների մահը, ինչպես նաև Լորենցո Մեդիչիի փրկարարական աշխատանքը խաղի ստեղծողները վերագրում են ասսասիններին։ Ինչպես նաև Ֆրանչեսկո Պացցին և դավադրության մյուս մասնակիցները հանդես են գալիս «Դա Վինչիի դևերը» հեռուստասերիալում։


== Գրականություն ==
Клулас И. Лоренцо Великолепный. — М.: Молодая гвардия, 2007. — 260 [12] с .: илл. (Жизнь замечательных людей)


== Ծանոթագրություններ ==
Ալեքսանդրովկա (գյուղ, Բիժբուլյակսկի շրջան)

Անվան այլ կիրառումների համար տե՛ս՝ ԱլեքսանդրովկաԱլեքսանդրովկա (ռուս.՝ Александровка, բաշկիրերեն՝ Александровка), գյուղ Ռուսաստանի Բաշկորտոստան հանրապետության Բիժբուլյակսկի շրջանի կազմում։
Բնակչությունը 2009 թվականին գրանցված տվյալներով կազմում էր 41 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(7851) Ազումինո

(7851) Ազումինո (անգլ.՝ Azumino), աստերոիդ աստերոիդների հիմնական գոտում։ Հայտնաբերվել է 1996 թվականի դեկտեմբերի 29-ին Նաոտո Սատոյի կողմից Չիչիբույում։
Միջին հեռավորությունը Արեգակից կազմում է 2,20583 ա. մ., առավելագույնը մոտենում է 1,8479 ա. մ. հեռավորության վրա և հեռանում 2,5638 ա. մ.։ Արեգակի շուրջ մեկ ամբողջական պտույտ է կատարում 1196,62 երկրային օրվա ընթացքում, իր ուղեծրով շարժվելով միջինում 0,300847 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,02° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7851) Ազումինո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ուկանեթ

Ուկանեթ (վրաց.՝ უკანეთი), գյուղ Վրաստանում։ Գտնվում է Իմերեթի մարզի Ծղալտուբոյի շրջանում։


== Դիրք ==
Գյուղը գտնվում է ծովի մակարդակից 85 մետր բարձրության վրա։ Շրջկենտրոն Ծղալտուբոից հեռու է 25 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 319 մարդ։


== Ծանոթագրություններ ==
(2902) Վեստերլունդ

(2902) Վեստերլունդ (անգլ.՝ Westerlund), աստերոիդ աստերոիդների հիմնական գոտում։ Հայտնաբերվել է 1980 թվականի մարտի 16-ին Կլաս-Ինգվար Լագերկվիստի կողմից Լա Սիլյայում։
Միջին հեռավորությունը Արեգակից կազմում է 2,202656 ա. մ., առավելագույնը մոտենում է 1,7643 ա. մ. հեռավորության վրա և հեռանում 2,641 ա. մ.։ Արեգակի շուրջ մեկ ամբողջական պտույտ է կատարում 1194,04 երկրային օրվա ընթացքում, իր ուղեծրով շարժվելով միջինում 0,301498 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,37° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2902) Վեստերլունդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պյութագորաս (քանդակագործ)

Անվան այլ կիրառումների համար տե՛ս՝ Պյութագորաս (այլ կիրառումներ)Պյութագորաս Հռգիոնցի (հուն․՝ Πυθαγόρας ο Ρήγιος, մ.թ.ա. 6-րդ դար, Սամոս, Հյուսիսային Եգեյան կղզիներ, Հունաստան - մ.թ.ա. 5-րդ դար), հույն քանդակագործ։ Ստեղծագործել է մ․ թ․ ա․ V դ․ 1-ին կեսին Հռեգիոնում (Հվ․ Իտալիա)։ Կերտել է հաղթող-աթլետների քանդակներ։ Աշխատանքները (բոլորն էք բրոնզից) չեն պահպանվել։ Նրա «Կաղ Փիլոկտետեսը» հայտնի է Լուվրում գտնվող գեմմայից և մարմարյա իրանի քանդակից (հռոմ․ պատճեն, սկզբում՝ Վալենտինիի պալացցո, Հռոմ)։ Օ․ Ֆ․ Վալդհաուերի կողմից «Հակինթոս» (այսպես կոչված՝ «էրոտ Սորանցո», էրմիտաժ, Լենինգրադ) քանդակը Պյութագորասին վերագրելը համընդհանուր ընդունելություն չի գտել։


== Ծանոթագրություններ ==
Շևչենկոյի փողոց (Տագանրոգ)

Շևչենկոյի փողոց (ռուս.՝ Улица Шевченко), փողոց ՌԴ Ռոստովի մարզի Տագանրոգ քաղաքի կենտրոնական պատմական մասում։ Անվանված է ուկրաինացի անվանի բանաստեղծ Տարաս Շևչենկոյի պատվին։


== Աշխարհագրություն ==
Փողոցն ամբողջությամբ գտնվում է քաղաքի պատմական կենտրոնում։ Սկսվում է Չեխովի և Հունական փողոցների խաչմերուկից, այնուհետև ձգվում է դեպի արևմուտք` հատվելով Գարիբալդիի, Նեկրասովի, Դոբրոլյուբովի, Ուկրաինական, Տուրգենևի և այլ նրբանցքների հետ։ Դոնի նրբանցքը հատելուց հետո, փողոցը թեքվում է դեպի հյուսիս-արևմուտք, հատում Կրասնի, Կոմսոմոլսկի, Գոգոլի և Սմիռնովի նրբանցքները, որից հետո ավարտվում է Լագերնի նրբանցքի հետ խաչմերուկում։
Երկարությունը 3610 մ է։
Տների համարակալումը սկսվում է Չեխովի փողոցից։


== Պատմություն ==
Անվանված է ուկրաինացի անվանի բանաստեղծ Տարաս Շևչենկոյի պատվին 1923 թվականին։ Նախկին անվանումը` Միխայլովյան փողոց, տրված է եղել Միքայել Հրեշտակապետ եկեղեցու (նախկին Սուրբ Երրորդություն) պատվին, որը գտնվել է փողոցի սկզբնամասում։


== Փողոցում գտնվում են ==
Սուրբ Նիկողայոս տաճար` Շևչենկոյի փող., 28
«Տագանրոգ» օդերևութաբանական կայան` Շևչենկոյի փող., 143
Տագանրոգի նավահանգստի նավահանգստային շենքեր, շինություններ և օբյեկտներ
Կենտրոնական լողափ` փողոցի կենտ կողմում


== Հղումներ ==
Քաղաքի կայքը
Տագանրոգի վարչակազմի կայքը
Քաղաքի ինտերակտիվ քարտեզ Archived 2019-04-13 at the Wayback Machine.


== Աղբյուրներ ==
Киричек М. С. По ладоням твоих площадей. — Таганрог: Лукоморье, 2007. — 166 с. — ISBN 978-5-902450-13-9.
Энциклопедия Таганрога. — Таганрог: Антон, 1998. — 624 с. — ISBN 5-88040-017-4.
Խոյի ճակատներ

«Խոյի ճակատներ», արմատական ապարների ժայռոտ ելուստներ՝ հարթված ու հղկված շարժվող սառցադաշտերից։ Դեպի շարժվող սառցադաշտն ուղղված լանջը ողորկ է, ունի մեղմ թեքություն և կլորավուն կտրվածք։ Հակադիր լանջը համեմատաբար զառիվեր է, անհարթ։ Ունենում են մինչև 100 մ երկարություն, 50 մ բարձրություն։ Տարածված են ժամանակակից և հին մայրցամաքային ու լեռնային սառցապատումների շրջաններում։
Սիրունիկը (ֆիլմ, 2014)

«Սիրունիկը» (հինդի՝ खूबसूरत, Khoobsurat), հնդկական գեղարվեստական ֆիլմ`կատակերգական և մելոդրամայի տարրերով։ Թողարկվել է 2014 թվականի սեպտեմբերի 19֊ին։ Հանդիսանում է 1980 թվականի նույնանուն ֆիլմի ռեմեյքը։ Գլխավոր դերերը կատարել են Սոնամ Կապուրը և պակիստանցի դերասան Ֆավադ Խանը, որի դեբյուտը տեղի է ունեցել Բոլիվուդում։ Վարձույթում ստացել է «միջինից ցածր» կարգավիճակ։


== Սյուժե ==
Միլի Չակրավարտին տաղանդավոր ֆիզիոթերապևտ է։ Այցելում է արքայական ընտանիքին՝ հիվանդ թագավոր Շեխար Ռաթհորին բուժելու համար։ Ծագումով միջին կարգի ընտանիքից, ինքնաբուխ աղջիկ է։ Նա չի պատրաստվում հետևել Ռաթորի տան հզոր տիրուհու Նիրմալա Դևիի կողմից հաստատված խիստ կանոններին։ Հարկադիրների իրար ձգելու օրենքով Միլին հանդիպում է ազնիվ և քաղաքավարի արքայազնին՝ Վիքրամին, և նրա սրտում սեր է առաջանում։ Կարո՞ղ է Միլին իր թափթփված բնավորությամբ շահել այս ընտանիքի բարեհաճությունը, թե՞ նա կմնա անհամապատասխան արքայազնի համար։


== Դերերում ==
Սոնամ Կապուր — Միլի Չակրավարտի
Ֆավադ Խան — արքայազն Յուվրաջ Վիքրամ Սինխ Ռաթհոր
Կիրոն Կհեր — Մանջու Չակրավարտի
Ռաթնա Պաթհակ — Նիրմալա Դևի
Ամիր Ռազա — Շեխար Սինխ Ռաթհոր
Ադիթի Ռաո Հիդարի — Կիարա
Սիմրան Ջեխավի — արքայադուստր Դիվիա Ռաթհոր
Աշոկ Բանտհիա — Ռամ Սևակ
Քեյզադ Կոտվալ — Պրատիկ Չակրավարտի
Րիշաբխ Չադհա — Քաբար Չակրավարտի
Սիրիուս Սախուկար — Նաուշեր Բանդուկվալա
Յաշվանտ Սինխ — մահարաջա Սուրաջ Ման Սինխ


== Սաունդթրեք ==


== Քննադատություն ==
Bollywood Hungama-ն ֆիլմին տվել է հինգից 2,5 աստղ։


== Մրցանակներ և անվանակարգեր ==
Stardust Award կատակերգությունում կամ մելոդրամայում լավագույն կանացի կերպար — Սոնամ Կապուր
Filmfare Award լավագույն դեբյուտային կերպար  — Ֆավադ Խան
Filmfare Award անվանակարգ լավագույն կանացի կերպար — Սոնամ Կապուր
Filmfare Award անվանակարգ լավագույն կանացի վոկալ կադրից դուրս — Սոնա Մոխապատրա («Naina»)


== Ծանոթագրություններ ==
Դուխանինո

Դուխանինո (ռուս.՝ Духанино), գյուղ Իստրինսկի շրջանում Մոսկվայի մարզում։ 2010 թվականի մարդահամարի տվյալներով բնակչությունը կազմում է 206 մարդ, գյուղում առկա է 3 փողոց, գրանցված են 2 գյուղատնտեսական համայնքներ։ Իստրայի հետ կապվածէ ավտոճանապարհային ուղով (ավտոբուս № 30К. Платф. Истра — Духанино)։
Իստրա քաղաքից գտնվում է մոտավորապես 7 կմ դեպի հյուսիս-արևելք։ Ծովի մակարդակից գյուղը գտնվում է 200 մետրի վրա։


== Ծանոթագրություններ ==


== Արտաքին հղումներ ==
Ермолинское Archived 2013-12-03 at the Wayback Machine.
Сельское поселение Ермолинское Archived 2013-12-03 at the Wayback Machine.
Официальный сайт муниципального образования сельского поселения Ермолинское
Духанино на картах
Карта Истринского района Московской области
Փոքր Սարիար

Փոքր Սարիար,
գյուղ Հայաստանի Հանրապետության Շիրակի մարզի Աշոցք խոշորացված համայնքի տարածաշրջանում, մարզկենտրոն Գյումրիից մոտ 35 կմ հյուսիս-արևելք։


== Բնակչություն ==
Ըստ ՀՀ 2011 թ. մարդահամարի արդյունքների` Փոքր Սարիարի մշտական բնակչությունը կազմել է 241, առկա բնակչությունը` 220 մարդ, բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է անասնապահությամբ և երկրագործությամբ։


== Պատմամշակութային կառույցներ ==
Փոքր Սարիարն ունի «Ժամ» եկեղեցի։


== Տես նաև ==
Փոքր Սարիարի պատմության և մշակույթի անշարժ հուշարձանների ցանկ (Շիրակի մարզ)


== Ծանոթագրություններ ==


== Արտաքին հղումներ ==
Տարածաշրջանի քարտեզ